पाएं अपने शहर की ताज़ा ख़बरें और फ्री ई-पेपरडाउनलोड करें
वैश्विक व सदी की सबसे बड़ी महामारी बन चुका कोरोना संक्रमण का दूसरा दौर और अधिक प्रभावशाली बनता जा रहा है। इसका सीधा प्रमाण इसी बात से मिलता है कि जिला में हर 100 व्यक्ति की जांच पर अब एक से अधिक पॉजिटिव मिल रहे हैं। यानी जिला में पॉजिटिविटी दर बढ़ गई है। वहीं दूसरी ओर कोरोना पॉजिटिव मरीजों के ठीक होने का रेश्यो भी लगातार घटने लगा है। बताया जाता है कि जहां विगत दस दिन पूर्व 26 अप्रैल को पॉजिटिविटी रेट 0.76 थी। वह 0.33 बढ़कर 5 मई को 1.09 हो गई। वहीं दूसरी ओर जिला में कोरोना पॉजिटिव मरीजों के ठीक होने के रिकवरी दर में बीते दस दिनों में 4.86 फीसदी की कमी आई है। अब 100 पॉजिटिव मरीज में 73.16 लोग ही ठीक हो रहे हैं। लोगों की ओर से लापरवाही का ही नतीजा है कि जहां मामले बढ़ रहे हैं।
मास्क व सोशल डिस्टेंस की लापरवाही से बढ़ रहे मामले
वर्तमान में जिला प्रशासन 11 बजे के बाद बाजार में केवल लॉकडाउन का पालन कराने निकलती है। जबकि बाजार में सुबह से मास्क व सोशल डिस्टेंस के बिना जमा भीड़ की लापरवाही नहीं देखते। इसी लापरवाही से मामले बढ़ रहे हैं। लॉकडाउन में आवश्यक सामग्री की खरीद को लेकर सुबह 11 बजे तक जमा होने वाली भीड़ पर प्रशासन का कोई कंट्रोल नहीं है। प्रशासन मानो इसे अपने काम के बाहर मान रही है। हर जगह लोगों की भीड़ कोरोना नियमों के विपरीज मौजूद रहती है।
^जिला में कोरोना को लेकर पॉजिटिविटी रेट का बढ़कर 1 के उपर जाना और रिकवरी दर का घटना चिंता का विषय है। इससे कोरोना के आगामी दिनों में और प्रभावी होने की संभावना है। लोगों को हरहाल में मास्क व सोशल डिस्टेंस का पालन करना होगा। अन्यथा यह स्थिति और अधिक भयावह हो सकती है। -डॉ. नागमणि, नोडल पदाधिकारी, सदर अस्पताल।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn